**ΔΕΛΤΙΟ ΤΥΠΟΥ**

**Έναρξη Υλοποίησης του Προγράμματος "Στέγαση και Εργασία" στους Δήμους Θέρμης, Πυλαίας - Χορτιάτη και Κιλκίς**

Οι **Δήμοι** **Θέρμης** (Συντονιστής), **Πυλαίας - Χορτιάτη** και **Κιλκίς** σε συνεργασία με το ΚΜΟΠ και την **ΑμΚΕ ΙΑΣΙΣ**, ανακοινώνουν την έναρξη υλοποίησης του σχεδίου ***«Νέοι ορίζοντες για ευάλωτες ομάδες στους Δήμους Θέρμης, Πυλαίας-Χορτιάτη και Κιλκίς»,*** του προγράμματος **«Στέγαση και Εργασία για τους αστέγους ΙΙΙ»**. Η υλοποίηση  του προγράμματος σηματοδοτεί ένα σημαντικό βήμα προς την καταπολέμηση της αστεγίας και την προώθηση της κοινωνικής συνοχής.

Το πρόγραμμα έχει διάρκεια 24 μηνών και στοχεύει στην εξασφάλιση της αυτόνομης και αξιοπρεπούς διαβίωσης ατόμων και οικογενειών που διαβιούν σε συνθήκες αστεγίας, καθώς και στην  επανένταξή τους στην αγορά εργασίας.

Μεταξύ των βασικών στόχων του προγράμματος περιλαμβάνονται:

* Εξασφάλιση στέγης μέσω επιδότησης ενοικίου και κάλυψης βασικών αναγκών, όπως οικοσκευής και λειτουργικών δαπανών. Προβλέπεται η άμεση μετάβαση σε αυτόνομες μορφές διαβίωσης, ενώ προωθείται η πρόληψη της αστεγίας μέσω της παροχής υπηρεσιών στέγασης και κοινωνικής φροντίδας σε 20 νοικοκυριά.
* Εργασιακή επανένταξη και κοινωνική ενσωμάτωση μέσω υπηρεσιών συμβουλευτικής και εργασιακής επανένταξης. Το πρόγραμμα προβλέπει   συνέργειες με τη Δημόσια Υπηρεσία Απασχόλησης (ΔΥΠΑ) και εργοδότες της περιοχής, με στόχο την αξιοποίηση προγραμμάτων απασχόλησης, όπως   επιδοτήσεις ασφαλιστικών εισφορών, ενίσχυση της απασχόλησης στον ιδιωτικό τομέα για 12 μήνες και χρηματοδοτικά κίνητρα για τη δημιουργία νέων επιχειρήσεων. Παράλληλα παρέχεται συμβουλευτική υποστήριξη και παρακολούθηση για μέρος των ωφελουμένων, διασφαλίζοντας τη μακροπρόθεσμη επαγγελματική τους ένταξη.
* Ένταξη στο πρόγραμμα του συνόλου των ωφελούμενων του σχεδίου για διάστημα έως και είκοσι τεσσάρων μηνών.
* Ένταξη στην αγορά εργασίας τουλάχιστον του 20% των ενηλίκων ωφελούμενων που είναι ικανοί για εργασία, μέσω επιδοτούμενης απασχόλησης σε επιδότηση εργασίας και τουλάχιστον  του 10% μέσω προγραμμάτων επαγγελματικής κατάρτισης..
* Ανάπτυξη συνεργιών με συναρμόδιες κοινωνικές υπηρεσίες, δημόσιους φορείς και οργανώσεις της Κοινωνίας των Πολιτών.  Το πρόγραμμα προβλέπει διασύνδεση με τις κοινωνικές υπηρεσίες των Δήμων, τη ΔΥΠΑ (εργασιακοί σύμβουλοι, μητρώα ανέργων), φορείς της κοινωνίας των πολιτών, δίκτυα εργοδοτών, ψυχιατρικά κέντρα, εκκλησιαστικές δομές και κοινωνικά παντοπωλεία, διαμορφώνοντας ένα ολοκληρωμένο πλαίσιο υποστήριξης και ενσωμάτωσης των ωφελουμένων στη τοπική κοινωνία.

Το Πρόγραμμα χρηματοδοτείται από τον προϋπολογισμό εξόδων του Υπουργείου Κοινωνικής Συνοχής και Οικογένειας, Ε.Φ. 1034-202-0000000, ΑΛΕ 2310506899 ετών 2023-2026, για την υλοποίηση του προγράμματος Στέγαση και Εργασία για τους αστέγους ΙΙΙ.

Για περισσότερες πληροφορίες, μπορείτε να επικοινωνήσετε με:

* **Δήμος Κιλκίς**: 2341352283
* **Κέντρο Κοινότητας** 2341027045
* **ΚΜΟΠ**: 2310534322, kmop@kmop.org
* **ΑμΚΕ ΙΑΣΙΣ**: *Κέντρο Ημέρας Υποστήριξης Γυναικών* *Iasis Hypatia* 2311504194 hypatia.thess@iasismed.eu, Κέντρο Ημέρας Υποστήριξης Εργαζομένων *Iasis At Work* 2314071423 atwork@iasismed.eu